## Rješenje o odobrenju prospekta o izdavanju 750.000 redovnih dionica na ime, privatnom ponudom, ukup­ne vrijednosti 75.000.000,00 kuna, pojedinačne nominalne vrijednosti 100 kuna po dionici za VALIDUS

### NN 147/2005 (14.12.2005.), Rješenje o odobrenju prospekta o izdavanju 750.000 redovnih dionica na ime, privatnom ponudom, ukup­ne vrijednosti 75.000.000,00 kuna, pojedinačne nominalne vrijednosti 100 kuna po dionici za VALIDUS

# KOMISIJA ZA VRIJEDNOSNE PAPIRE REPUBLIKE HRVATSKE

**2815**

Sukladno odredbama članka 12. stavak 1. točka 5.
i članka 22. stavka 4. Zakona o tržištu vrijednosnih papira, Komisija za
vrijednosne papire Republike Hrvatske (u daljnjem tekstu: Komisija), temeljem
zahtjeva trgovačkog društva VALIDUS d.d. Varaždin, Anina ulica 2, za odobrenje
prospekta o izdavanju redovnih dionica privatnom ponudom, na sjednici održanoj
dana 1. prosinca 2005. godine, donijela je sljedeće

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu VALIDUS d.d. Varaždin,
Anina ulica 2, odobrava se prospekt o izdavanju 750.000 redovnih dionica na
ime, privatnom ponudom, ukupne vrijednosti 75.000.000,00 kuna, pojedinačne
nominalne vrijednosti 100,00 kuna po dionici.

2. Ovo Rješenje objavit će se u »Narodnim novinama«.

```
Obrazloženje
```

```

```

Trgovačko društvo VALIDUS d.d. Varaždin, Anina
ulica 2, podnijelo je dana 25. listopada 2005. godine, zahtjev za odobrenje
prospekta o izdavanju redovnih dionica na ime privatnom ponudom, a dana 30.
studenoga 2005. godine dopunu toga zahtjeva, sukladno odredbama Zakona o
tržištu vrijednosnih papira (»Narodne novine« br.
84/02, u daljnjem tekstu: Zakon) i Pravilnika o sadržaju zahtjeva i prilozima
za odobrenje prospekta i skraćenom prospektu (»Narod­ne novine«, broj 118/03, u
daljnjem tekstu: Pravilnik). Zahtjevu je priložena dokumentacija propisana
Zakonom i Pravilnikom.

U provedenom postupku utvrdeno
je da je Glavna skupština društva VALIDUS d.d. Varaždin, Anina ulica 2, dana
19. listopada 2005. godine, donijela Odluku o povećanju temeljnog kapitala i
izdavanju dionica VALIDUS d.d. privatnom ponudom, ulozima u novcu uz
isključenje prava prvenstva u cijelosti.

Sukladno navedenoj Odluci Glavne skupštine
društva VALIDUS d.d. Varaždin, Anina ulica 2, temeljni kapital društva povećat
će se za iznos od 75.000.000,00 kuna, izdavanjem i uplatom 750.000 re­dovnih dionica koje glase na ime, pojedinačne nominalne
vrijednosti 100,00 kuna po dionici, privatnom ponudom, u cijelosti na način
kako je to predviđeno odredbama Zakona, Odlukom Glavne skupštine društva od 19.
listopada 2005. godine i odobrenim prospektom.

Odlukom Glavne skupštine društva, postojećim
dioničarima društva VALIDUS d.d. Varaždin, Anina ulica 2, upisanim u depozitorij Središnje depozitarne agencije, Zagreb, Ksaver
200, na dan 19. listopada 2005. godine, u cijelosti je isključeno pravo
prvenstva upisa dionica predmetnog izdanja, u iznosu koji odgovara njihovu
udjelu u postojećem temeljnom kapitalu društva. Dionice predmet­nog izdanja ponudit će se na upis i uplatu društvu FIMA
Holding d.d. Varaždin, Anina ulica 2.

Rok za upis i uplatu dionica predmetnog izdanja
je 30 dana od dana konačnosti ovoga Rješenja, a predmetno izdanje dionica
smatrat će se uspješnim ukoliko u navedenom roku bude upisano i uplaćeno 100%
izdanja dionica.

U provedenom postupku je nadalje utvrdeno da je trgovačko društvo VALIDUS d.d. Varaždin,
Anina ulica 2, uplatilo naknadu i administrativnu pristojbu, sukladno
Pravilniku o vrsti i visini administrativnih pristojbi i naknada (»Narodne
novine« br. 115/02, 43/03).

Ocijenjujući utvrđeno činjenično
stanje, Komisija utvrđuje da su zahtjevu za odobrenje prospekta o izdavanju
dionica društva VALIDUS d.d. Varaždin, Anina ulica 2, privatnom ponudom, od
dana 25. listopada 2005. godine, priloženi svi prilozi propisani Zakonom i
Pravilnikom te da podneseni prospekt sadrži sve podatke u skladu s odredbom
članka 21. Zakona.

Stoga su ispunjeni uvjeti za odobrenje
podnesenog prospekta te je, sukladno odredbi članka 22. stavka 4. Zakona,
riješeno kao u izreci.

Temeljem odredbe članka 8. stavka 4. Zakona, ovo
Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/05-02/165

Urbroj: 567-01/05-4

Zagreb, 1. prosinca 2005.

Predsjednik Komisije

**Miljenko** **Fičor**, v. r.

Rješenje, NN 147/2005-2815